Diari Oficial de la Generalitat Valenciana


Sumari del DOGV 5986, del 01-04-2009 (2009/3442)

Execució de sentència 0000804/2007. Notificació a Qorax Canarias, SL i Sunmar Proyectos Inmobiliarios, SL.
----------------------------------------------------------------------------------------------------------

### Dades del document

Número de DOGV
:   5986

Data del DOGV
:   01-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3442


Data del document
:   12-03-2009

Organisme emissor
:   Jutjat Social Número 5 de Las Palmas de Gran Canaria

Tipus de document
:   Edicte

Descriptors 

:   * sistema judicial

Execució de sentència 0000804/2007. Notificació a Qorax Canarias, SL i Sunmar Proyectos Inmobiliarios, SL. [2009/3442]  
Procediment: demanda.  
Número de procediment: 0000804/2007.  
Fase: execució 0000136/2009.  
Matèria: quantitat.  
Executant: Sergio Suárez Delgado  
Executat: Qorax Canarias, SL  
Demandat: Fons de Garantia Salarial  
Executat: Sunmar Proyectos Inmobiliarios  
Procurador: -  
En virtut del que ha acordat la magistrada jutgessa d'este Jutjat en resolució d'esta data la còpia de la qual s'hi adjunta, dictada en les actuacions de referència, que en este Jutjat se seguixen a instància de Sergio Suárez Delgado, contra Qorax Canarias, SL i Sunmar Proyectos Inmobiliarios, SL, sobre quantitat, mitjançant esta se li notifica a vosté, la indicada resolució, expressiva del seu tenor literal i recurs que contra esta es pot interposar, òrgan i termini a l'efecte.  
«Intervenció Intervinent Procurador  
Executant Sergio Suárez Delgado -  
Executat Qorax Canarias, SL  
Demandat Fons de Garantia Salarial  
Executat Sunmar Proyectos Inmobiliarios  
Interlocutòria  
Las Palmas de Gran Canaria, 12 de març de 2009   
Havent-ne informat. Presentat l'anterior escrit, uniu, lliureu la còpia en el seu destí legal, i registreu la sol·licitud a què es referix amb el seu número d'ordre en el llibre corresponent.  
Fets  
Primer. Que amb data 12 de gener de 2009 va recaure sentència en estes actuacions, la qual és ferma en dret.  
Segon. Que en l'anterior escrit de data 19 de gener de 2009, la part actora sol·licita l'execució de sentència.  
Raonaments jurídics  
Primer. L'execució de sentències fermes s'iniciarà a instància de part, i es tramitarà d'ofici en la forma prevista en la Llei d'Enjudiciament Civil, amb les especialitats previstes en la Llei de Procediment Laboral, i l'òrgan judicial coneixedor de l'assumpte en la instància dictarà les resolucions i diligències necessàries. (art. 235 i 237 LPL).  
Segon. Si la sentència condemnara al pagament de quantitat líquida es procedirà a la seua exacció per la via de constrenyiment, i s'embargaran els béns suficients del deutor, i es procedirà sols a l'adequació de l'embargament quan conste la suficiència dels béns embargats. Si no constara, l'òrgan judicial s'haurà de dirigir als corresponents organismes i registres públics perquè faciliten la relació de tots els béns o drets del deutor, o recaptar la informació necessària d'entitats financeres o depositàries o d'altres persones privades, i es donarà audiència al Fons de Garantia Salarial als efectes legals procedents. (arts. 246, 248, 252 i 274 de la LPL i 571 i següents i 634 i següents de la LEC).  
Vistos els preceptes legals dictats i altres de general i pertinent aplicació al cas, la jutgessa, i, davant meu el secretari, va dir:  
Es despatxa execució a instància de Sergio Suárez Delgado contra Qorax Canarias, SL i Sunmar Proyectos Inmobiliarios, SL, per un principal de 1.434,04 euros, més 143 euros d'interessos provisionals i la de 143 euros de costes provisionals.  
Es comunica al deutor que podrà efectuar el pagament de les quantitats reclamades mitjançant ingrés en el compte de depòsits i consignacions d'este Jutjat, c/c 0030/1105/50/7797404785 del Banesto situat al carrer Triana, 120 de Las Palmas, al concepte 3500/0000/64/0804/07.  
Es decreta l'embargament del sobrant que consta a favor de l'executat Qorax Canarias, SL, per import de 795,01 euros, en el procediment en tràmit d'execució 324/2007 d'este Jutjat. Lliureu l'oportú despatx per a prendre nota de l'embargament es este procediment.  
S'acorda l'embargament dels crèdits que tinga a favor seu l'entitat Qorax Canarias, SL en l'entitat Dragados, SA, fins a cobrir l'import de 639,03 euros en concepte de la resta de principal, més els interessos i costes provisionals.  
Igualment inicieu els tràmits de comprovació de béns previstos en els articles 248 i 274 de la Llei de Procediment Laboral, i lliureu els despatxos corresponents.  
Notifiqueu esta resolució a les parts en la forma oportuna, i feu-los saber alhora que contra esta no s'hi pot interposar recurs, sense perjudici de l'oposició que puga formular l'executat dins del termini dels 10 dies hàbils següents de la notificació, fundada en defectes processals taxats per llei, pagament o compliment que hi haurà de justificar documentalment, caducitat de l'acció executiva i/o els pactes i transaccions que s'hagueren convingut per a evitar l'execució sempre que consten en document públic, i es comunica a esta part que l'oposició no suspendrà el curs de l'execució.  
Així ho acorda, mana i firma Victoria Gallego Funes, magistrada jutgessa del Jutjat Social número 5 de Las Palmas de Gran Canaria».  
I perquè valga de notificació a Qorax Canarias, SL i Sunmar Proyectos Inmobiliarios, SL, expedisc esta cèdula.  
Las Palmas de Gran Canaria, 12 de març de 2009.- La secretària: Gloria Alonso Santana.